钦定古今图书集成/明伦汇编/氏族典/第479卷 > 《廖用贤尚友录》 > 段荣
## 钦定古今图书集成/明伦汇编/氏族典/第479卷 > 《廖用贤尚友录》 > 段荣

按《北齐书段荣传》：“荣字子茂，姑臧武威人也。祖信，仕
沮渠氏，后入魏，以豪族徙北边。父连，安北府司马。荣
少好历术，高祖建义山东，荣赞成大策，为行台右丞。
高祖入洛，论功封姑臧县侯。天平三年，转行秦州事。
四年，除山东大行台大都督，甚得物情。元象元年，授
仪同三司。二年，卒，谥昭景。”